OpenLLM-France/wikimedia huggingface dataset:
# Llobera (desambiguació)

«Llobera» té aquests significats:
* Llobera, cau de llops.
* Toponímia:
** Llobera, municipi de la comarca del Solsonès
** Llobera (Fígols i Alinyà), nucli del municipi de Fígols i Alinyà (Alt Urgell)
** Barranc de la Llobera, curs fluvial del Pallars Jussà
** Can Llobera (Vilademuls), edifici del municipi de Vilademuls (Pla de l'Estany)
** Can Llobera (Sant Feliu de Llobregat), edifici del municipi de Sant Feliu de Llobregat (Baix Llobregat)
** Clot de la Llobera (Santa Llúcia de Mur), accident orogràfic del municipi de Castell de Mur (Pallars Jussà)
** Collada Llobera, collada del municipi del Pont de Suert (Alta Ribagorça)
** Coma Llobera (el Cogul), indret del municipi del Cogul (Garrigues)
** Coma Llobera (Llastarri), coma del terme municipal de Tremp
** Còrrec de Coma Llobera, torrent dins del Massís del Montgrí al municipi de Torroella de Montgrí
** La Llobera (Sant Aniol de Finestres), edifici del municipi de Sant Aniol de Finestres (Garrotxa)
** La Llobera (Santa Llúcia de Mur), paratge del municipi de Castell de Mur (Pallars Jussà)
** La Llobera (Cabrils), indret del municipi de Cabrils (Maresme)
** Pla de Llobera, pla entre els municipis de Pinós i Riner (Solsonès)
** Serra de Llobera, serralada del municipi de Llobera (Solsonès)
** Serra d'en Llobera, serralada del municipi de Vilademuls (Pla de l'Estany)
* Biografies:
** Josep Llobera i Ramon (Barcelona, 1922 - 2011), defensor i difusor del català
** Margalida Llobera Llompart (Palma, 1939 - 2006), actriu, cantant i ballarina mallorquina
** Andreu Brugués i Llobera (Fortià, 1916 - Madrid, 2001), propietari rural i home de cultura
** Miquel Costa i Llobera, poeta mallorquí
** Sebastià Bennassar Llobera (Palma, 1976)
** Sebastià Piera i Llobera (Santa Maria de Meià, 1917), comunista català

## Vegeu també

* Llovera
* Serra Llobera
* Vall-llobera
# Anguera

El riu d'Anguera és un afluent per l'esquerra del Francolí que neix prop de Sarral i desaigua al Francolí a prop de Montblanc. El seu curs es troba íntegrament dins la Conca de Barberà.
És un riu de cabal irregular, però alhora és considerat com un dels rius de Catalunya amb un cabal biològicament més ben conservat i equilibrat. El riu neix aproximadament a 1 km al sud de Sarral, a tocar de la carretera TP-2311 (Pla de Santa Maria - Sarral), de la unió de diverses rases i barrancs que baixen de la serra de Comaverd, que separa la Conca de l'Alt Camp. Comença el seu recorregut en direcció nord-oest i, a prop d'Ollers, pren direcció sud-oest i recull les aigües del riu Vallverd, passa pels afores de Pira, on forma una gorja encaixonada de gran atractiu, travessa la carretera T-242 i, prop de la Guàrdia dels Prats, travessa la carretera C-241. Segueix en direcció sud i travessa l'autopista AP-2 (E90), la carretera de Prenafeta i la variant A-27, i finalment desaigua al Francolí al terme de Montblanc.

## Principals afluents

A Sarral:
* Barranc de la Vila
* Barranc del Salt
* Rasa de la Coma del Callot
A Barberà de la Conca (1):
* Rasa del Pastor
* Riu de Vallverd
A Pira:
* el Torrentet
* Rasa dels Borrells
* Rasa de l'Hort del Castell
A Barberà de la Conca (2):
* Torrent de la Rànima
* Rasa de les Deveses
A Montblanc:
* Rasa dels Prats
* Rasa de la Romiguera
* Rasa del Pinetell
* Rasa de l'Hortènsia

## Fonts

A Sarral:
* Font de Dalt
* Font de Baix
* Font del Planot
* Font del Vitanya
* Font del Cano
* Font de la Júlia
A Barberà de la Conca:
* Font d'Ollers

## Municipis

El riu d'Anguera neix al municipi de Sarral, passa per Barberà de la Conca i Pira i desemboca al riu Francolí al terme de Montblanc.

## Referències

* ↑ «Anguera». Gran Enciclopèdia Catalana. Barcelona: Grup Enciclopèdia Catalana.
# Apogon flagelliferus

Apogon flagelliferus és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 13 cm de longitud total.

## Distribució geogràfica

Es troba a Sud-àfrica i Moçambic.

## Referències

* ↑ AQUATAB.NET
* 1 2 «Apogon flagelliferus» (en anglès). FishBase. Froese, Rainer; Pauly, Daniel (editors).

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Smith, J. L. B. 1961. Fishes of the family Apogonidae of the western Indian Ocean and the Red Sea. Ichthyol. Bull. J. L. B. Smith Inst. Ichthyol. Núm. 22: 373-418, Pls. 46-52.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Arquillos

Arquillos és un municipi de 1.985 habitants (INE 2006) de la província de Jaén, en la comarca de El Condado.

## Curiositat històrica

En aquesta localitat va ser fet presoner el 15 de setembre de 1823 el general Riego, després de ser traït quan lluitava contra les tropes franceses dels Cent Mil Fills de Sant Lluís.
# Lot

«Lot» té aquests significats:
* Lot (personatge del Gènesi)
* Lot (francès) o Òlt (occità), departament francès a la regió de Migdia-Pirineus
* Lot (francès) o Òlt (riu) (occità), riu del Massís Central
* Lot-et-Garonne, departament francès a la regió d'Aquitània
* LOT Polish Airlines, aerolínia polonesa
Viccionari
# Antonia de majestatis

Antonia de majestatis va ser una llei aprovada per rogatio del triumvir Marc Antoni, que donava dret als condemnats per un crim de lesa majestat (si eren ciutadans romans) a fer apel·lació directament al poble.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 15.
# Apseudes

Apseudes (en grec antic Ἀψευδής) va ser segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis.
Apareix a les llistes de nereides que donen Homer i Gai Juli Higí. Homer diu que ella i trenta-dues nereides més van pujar des del fons de l'oceà per arribar a les platges de Troia i plorar, juntament amb Tetis la futura mort d'Aquil·les

## Referències

* ↑ Homer. Ilíada, XVIII, 38 i seg.
* ↑ Gai Juli Higí. Fabularum, pròleg, 8
* ↑ Homer. Ilíada, VIII, 38 i seg.
# Anàlisi semàntica latent probabilística

L'anàlisi semàntica latent probabilista (PLSA), també coneguda com a indexació semàntica latent probabilista (PLSI, especialment en cercles de recuperació d'informació) és una tècnica estadística per a l'anàlisi de dades de dos modes i de co-ocurrència. En efecte, es pot derivar una representació de dimensions baixes de les variables observades en termes de la seva afinitat amb determinades variables ocultes, igual que en l'anàlisi semàntica latent, a partir de la qual va evolucionar PLSA.
En comparació amb l'anàlisi semàntica latent estàndard que prové de l'àlgebra lineal i redueix la mida de les taules d'ocurrències (normalment mitjançant una descomposició de valors singulars), l'anàlisi semàntica latent probabilística es basa en una descomposició de mescles derivada d'un model de classe latent.

## Model

Tenint en compte les observacions en forma de co-ocurrències $(w,d)$ de paraules i documents, PLSA modela la probabilitat de cada co-ocurrència com una barreja de distribucions multinomials condicionalment independents:
$P(w,d)=\sum _{c}P(c)P(d|c)P(w|c)=P(d)\sum _{c}P(c|d)P(w|c)$
amb $c$ sent el tema de les paraules. Tingueu en compte que el nombre de temes és un hiperparàmetre que s'ha de triar amb antelació i que no s'estima a partir de les dades. La primera formulació és la formulació simètrica, on $w$ i $d$ tots dos es generen a partir de la classe latent $c$ de maneres similars (utilitzant les probabilitats condicionals $P(d|c)$ i $P(w|c)$), mentre que la segona formulació és la formulació asimètrica, on, per a cada document $d$, una classe latent s'escull condicionalment al document segons $P(c|d)$, i després es genera una paraula a partir d'aquesta classe segons $P(w|c)$. Tot i que hem utilitzat paraules i documents en aquest exemple, la co-ocurrència de qualsevol parell de variables discretes es pot modelar exactament de la mateixa manera.
Per tant, el nombre de paràmetres és igual a $cd+wc$. El nombre de paràmetres creix linealment amb el nombre de documents. A més, tot i que PLSA és un model generatiu dels documents de la col·lecció en què es calcula, no és un model generatiu de nous documents.
Els seus paràmetres s'aprenen mitjançant l'algorisme EM.

## Aplicació

PLSA es pot utilitzar en un entorn discriminatiu, mitjançant nuclis de Fisher.
PLSA té aplicacions en recuperació i filtratge d'informació, processament del llenguatge natural, aprenentatge automàtic a partir de text, bioinformàtica i àrees relacionades.
S'informa que el model d'aspecte utilitzat en l'anàlisi semàntica latent probabilística té problemes greus d'ajustament excessiu.

## Referències

* ↑ Hofmann, Thomas «Probabilistic latent semantic analysis». Probabilistic latent semantic analysis. Morgan Kaufmann Publishers Inc. [San Francisco, CA, USA], 30-07-1999, pàg. 289–296. DOI: 10.5555/2073796.2073829.
* ↑ «Probabilistic Latent Semantic Analysis» (en anglès).
* ↑ «Probabilistic Latent Semantic Analysis» (en anglès). [Consulta: 14 octubre 2023].
* ↑ Blei, David M.; Andrew Y. Ng; Michael I. Jordan Journal of Machine Learning Research, 3, 2003, pàg. 993–1022. DOI: 10.1162/jmlr.2003.3.4-5.993.
# Araçarí de Frantzius

Pteroglossus frantzii és una espècie d'ocell de la família dels ramfàstids (Ramphastidae) que habita la selva humida i altres formacions boscoses de Costa Rica i oest de Panamà.
# Arcadia Lakes

Arcadia Lakes és una població dels Estats Units a l'estat de Carolina del Sud. Segons el cens del 2000 tenia 882 habitants.

## Demografia

Segons el cens del 2000, Arcadia Lakes tenia 882 habitants, 379 habitatges i 278 famílies. La densitat de població era de 654,9 habitants/km².
Dels 379 habitatges en un 24,8% hi vivien nens de menys de 18 anys, en un 66,8% hi vivien parelles casades, en un 4,7% dones solteres, i en un 26,6% no eren unitats familiars. En el 22,7% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,72.
Per edats la població es repartia de la següent manera: un 20,2% tenia menys de 18 anys, un 3,1% entre 18 i 24, un 18,5% entre 25 i 44, un 34,6% de 45 a 60 i un 23,7% 65 anys o més.
L'edat mediana era de 49 anys. Per cada 100 dones de 18 o més anys hi havia 89,2 homes.
La renda mediana per habitatge era de 66.382$ i la renda mediana per família de 79.179$. Els homes tenien una renda mediana de 56.125$ mentre que les dones 35.682$. La renda per capita de la població era de 37.762$. Entorn del 0,7% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arcadia Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Arcadia Lakes». American Fact Finder. Oficina del Cens dels Estats Units, 12-01-2010.
# Arthur G. Robertson

Arthur G. Robertson (1879 - ?) va ser un waterpolista britànic que va competir a finals del segle xix. Membre de l'Osborne Swimming Club, als Jocs de París de 1900 guanyà la medalla d'or en la competició de waterpolo.

## Referències

* ↑ Buchanan, Ian British Olympians. Guinness Publishing (1991) ISBN 0-85112-952-8
* ↑ «Water Polo at the 1900 Paris Summer Games: Men's Water Polo Sports Reference». Arxivat de l'original el 4 d'abril 2016. [Consulta: 20 abril 2016].
# Arcamebes

Les arcamebes (Archamoebae) són un grup d'amebozous caracteritzat per l'absència de mitocondris. Inclouen gèneres que són comensals o paràsits interns d'animals (Entamoeba i Endolimax). Unes quantes espècie són patògenes per als humans, causant malalties com la disenteria amebiana. Els altres gèneres d'archamoebae viuen en hàbitats d'aigua dolça, i són inusuals entre les amebes degut als lagelss que posseeixen. La majoria tenen un sol nucli i un sol flagel, però l'ameba geganta Pelomyxa en té molts de cada.
Els arbres moleculars primerencs basats en rRNA van col·locar els gèneres paràsits o comensals (entamèbids) i els gèneres flagel·lats (pelobionts) com a grups separats que van divergir d'altres eucariotes molt prest, suggerint que l'absència de mitocondris era una condició primitiva. L'absència de l'aparell de Golgi en Pelomyxa era també considerada una característica primitiva, la qual separaria Pelomyxa d'Entamoeba.
El nom Archamoebae, de grec αρχη (primer), es refereix a aquesta presumpta antiguitat. Tanmateix, estudis basat en altres gens han demostrat que aquesta classificació és un artefacte d'atracció entre branques llargues. En comptes d'això, Archamoebae és part dels amebozous que han perdut els seus mitocondris, i són particularment parents propers dels fongs mucilaginosos.

## Referències

* ↑ Cavalier-Smith, T. «A revised six-kingdom system of life». Biol Rev Camb Philos Soc, 73, 3, 01-08-1998, pàg. 203-66. Arxivat de l'original el 2012-12-05. DOI: 10.1111/j.1469-185X.1998.tb00030.x. PMID: 9809012 [Consulta: 19 setembre 2016].
* ↑ Cavalier-Smith, T. «Archamoebae: the ancestral eukaryotes?». BioSystems, 25, 1-2, 1991, pàg. 25–38. DOI: 10.1016/0303-2647(91)90010-I. PMID: 1854912.
* ↑ Littlewood, Tim. The Evolution of Parasitism - A Phylogenetic Perspective (en anglès). Elsevier Science, 2003, p. 30. ISBN 9780080493749.

## Enllaços externs

* «The analysis of 100 genes supports the grouping of three highly divergent amoebae: Dictyostelium, Entamoeba, and Mastigamoeba». Proc. Natl. Acad. Sci. U.S.A., 99, 3, 01-02-2002, pàg. 1414–1419. DOI: 10.1073/pnas.032662799. PMC: 122205. PMID: 11830664.
# Aristes

Aristes és una concentració de població designada pel cens dels Estats Units a l'estat de Pennsilvània. Segons el cens del 2000 tenia 230 habitants.

## Demografia

Segons el cens del 2000, Aristes tenia 230 habitants, 108 habitatges, i 65 famílies. La densitat de població era de 444 habitants per quilòmetre quadrat.
Dels 108 habitatges en un 21,3% hi vivien nens de menys de 18 anys, en un 47,2% hi vivien parelles casades, en un 11,1% dones solteres, i en un 39,8% no eren unitats familiars. En el 36,1% dels habitatges hi vivien persones soles el 23,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,77.
Per edats la població es repartia de la següent manera: un 17% tenia menys de 18 anys, un 6,1% entre 18 i 24, un 23,9% entre 25 i 44, un 27,8% de 45 a 60 i un 25,2% 65 anys o més.
L'edat mediana era de 48 anys. Per cada 100 dones de 18 o més anys hi havia 78,5 homes.
La renda mediana per habitatge era de 21.607 $ i la renda mediana per família de 27.500 $. Els homes tenien una renda mediana de 31.875 $ mentre que les dones 21.875 $. La renda per capita de la població era de 13.302 $. Entorn del 15,6% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Aristes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Aristes». American Fact Finder. Oficina del Cens dels Estats Units, 12-01-2010.
# Aristarc de Tègea

Aristarc de Tègea (en llatí: Aristarchus, grec antic: Αρίσταρχος «Arístarkhos») fou un poeta tràgic grec nascut a Tègea, a l'Arcàdia, que va viure al segle v aC.
Era contemporani d'Eurípides, i va florir cap a l'any 454 aC. Va viure fins als cent anys, segons diu Suides. Va escriure unes 70 tragèdies, però només dues van obtenir algun premi. No queda res de les seves obres, només es conserven uns fragments que reprodueixen Estobeu i Ateneu de Nàucratis, i els títols de tres de les seves obres:
* Ἀσκληπιός (Asclepi), que diu que la va anomenar així en homenatge al déu que el va curar d'una greu malaltia.
* Ἀχιλλεύς (Aquil·les), que Enni va traduir al llatí.
* Τάνταλος (Tàntal), obra que cita Estobeu.

## Referències

* ↑ Aristarchus of Tegea a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 292
# Aristeu (filòsof)

Aristeu (en llatí Aristaeus en grec antic Αρισται̂ος "Aristaios") fill de Damofó de Crotona, fou un filòsof pitagòric que, segons diu Iàmblic de Calcis va succeir a Pitàgores al front de l'escola pitagòrica i es va casar amb la seva vídua Theano.
Va ser l'autor d'algunes obres sobre matemàtiques utilitzats per Euclides. Estobeu va fer un extracte d'una obra sobre harmonia (Περὶ Ἁρμονίας), d'Aristeu, que podria ser aquest mateix personatge. Fabricius l'inclou a la Bibliotheca Graeca.

## Referències

* ↑ Iàmblic. Vida de Pitàgores 265
* ↑ Aristaeus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 289
# Luis García Forcada

Luis García Forcada fou un químic, empresari i polític valencià.
Es llicencià en ciències químiques per la Universitat de València i treballà com a director gerent de l'empresa Rodaval. Fou elegit diputat per la província de València a les eleccions generals espanyoles de 1982 a les llistes de la Coalició Popular. Fou Secretari Segon de la Comissió d'Afers Exteriors del Congrés dels Diputats.

## Referències

* ↑ Las últimas pensiones de oro al bloc d'ABC, l'esmenta com a vídua
* ↑ Fitxa del Congrés dels Diputats
# Luci Porci Licí (magistrat)

Luci Porci Licí (en llatí Lucius Porcius Licinus) va ser un magistrat romà fill de Lucius Porcius Licinus. Formava part de la gens Pòrcia, una gens romana d'origen plebeu.
Era duumvir l'any 181 aC i va consagrar el temple a la Venus Ercínia que el seu pare havia construït sobre un altre edifici (ja constatat el 202 aC) després de la guerra amb els lígurs, i que portava aquest nom per la deessa Venus d'Erix a Sicília.
L'any 172 aC va ser nomenat almirall per conduir dels molls de Roma als de Brundusium a la flota que portava l'exèrcit destinat a la guerra contra Perseu de Macedònia.

## Referències

* ↑ [https://quod.lib.umich.edu/m/moa/acl3129.0002.001/795?rgn=full+text;view=image;q1=Li+cinus%2C+Po+rciusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 785. ]
# Luci Pomponi Bononiense

Luci Pomponi Bononiense (en llatí Lucius Pomponius Bononiensis) va ser un dramaturg romà que va florir l'any 91 aC. Formava part de la gens Pompònia, i el nom Bononiensis l'adoptà perquè era nadiu de Bononia (l'actual Bolonya).
Era conegut per ser escriptor de comèdies atel·lanes Atellanae Fabulae, molt populars, unes improvisacions satíriques que van ser importades l'any 391 aC a Roma des d'Atella, a la Campània, normalment escrites en llengua osca, que tractaven temes humorístics i sense gaire connexió uns amb els altres però que tenien gran èxit entre els romans. Pomponi i Quint Novi van ser els primers que van posar per escrit aquestes comèdies, que normalment s'improvisaven.
De la seva vida, el poc que es coneix és que la seva temporada de major èxit com a comediant va ser el 90-91 aC. És mencionat per diversos gramàtics romans que han conservat els títols d'algunes de les seves obres.

## Innovacions i estil

És conegut per haver donat certa serietat i dignitat a les faules atel·lanes, que no gaudien de gaire prestigi. Els donà un guió (escrit en mètrica grega) i una trama. Luci Pomponi, segons autors com Sèneca, tenia un gran talent en l'ús del llenguatge obscè, rústic, quotidià, i dels jocs de paraules.

## Obres

* Macchus Miles
* Leno (Rufià)
* Pytho Gorgonius
* Pseudo-Agamemnon
* Bucco Adoptatus
* Bucco Auctoratus
* Prostibulum
* Munda
* Aleones
* Pappus Agricola
* Sponsa Pappi
* Pappus Praeteritus
* Marsyas

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 494.
# Association Sportive Otohô

L'Association Sportive Otohô és un club congolès de futbol de la ciutat d'Oyo. Els colors del club són el blau i el groc.

## Palmarès

* Lliga de la República del Congo de futbol:
** 2018, 2018-19, 2019-20, 2021, 2021-22

## Referències

* ↑ AS Otôho d'Oyo [sic] at Soccerway
* ↑ Facebook page
* ↑ «Ligue africaine des champions : l'AS Otohô a l'obligation du résultat». adiac-congo.com, 21-08-2023. [Consulta: 21 agost 2023].
* ↑ «Congo (Brazzaville) – List of Champions». RSSSF.
* ↑ Congo (Brazzaville) 2018, RSSSF.com
* ↑ Congo (Brazzaville) 2018-19, RSSSF.com
* ↑ «Congo (Brazzaville) - List of Champions».
# Arsenal (pel·lícula de 1929)

Arsenal (ucraïnès: Арсенал) és una pel·lícula bèl·lica soviètica de 1929 del director ucraïnès Oleksandr Dovjenko. Fou rodada a l'Estudi de Cinema d'Odesa del VUFKU amb la càmera del càmera Danyl Demutskyi i utilitzant els decorats originals fets per Volodymyr Muller. Es deia que les imatges expressionistes, el treball de càmera i el drama original van portar la pel·lícula molt més enllà de la propaganda habitual i la van convertir en una de les peces més importants del cinema d'avantguarda ucraïnès. La pel·lícula es va fer el 1928 i es va estrenar a principis de 1929. És la segona pel·lícula de la seva "Trilogia d'Ucraïna", el primer és Zvenigora (1928) i el tercer és Zemlya (1930).
La pel·lícula tracta d'un episodi de la Guerra Civil Russa el 1918 en què l'Aixecament de Gener de l'Arsenal de Kíev dels treballadors va ajudar l'exèrcit bolxevic assetjador contra el Parlament nacional ucraïnès Rada Central que tenia el poder legal a Ucraïna en aquell moment. Considerada per l'estudiós cinematogràfic Vance Kepley, Jr. com "una de les poques pel·lícules polítiques soviètiques que fins i tot sembla posar en dubte la moralitat de la retribució violenta", l'ull de Dovjenko per als absurds de la guerra (per exemple, un atac a una trinxera buida) anticipa més tard sentiments pacifistes en pel·lícules de Jean Renoir i Stanley Kubrick.

## Trama

Des dels darrers mesos de la Primera Guerra Mundial i el descarrilament del tren de desmobilització la història es trasllada a l'armeria de l'Arsenal de Kíev, on el bolxevic Timosh, que ha tornat del front, és la figura central. L'aixecament de gener dels obrers a Kíev, el seu enfrontament amb bandes d'haidamaks al servei de la Rada burgesa de la República Popular d'Ucraïna i la massacre més cruel dels rebels.

## Repartiment

* Semyon Svashenko — Timosha
* Georgiy Kharkiv — Soldat roig
* Amvrosy Buchma — Soldat alemany amb ulleres
* Dmitri Erdman — oficial alemany
* Sergey Petrov — soldat alemany
* K. Mikhailovsky — nacionalista
* Alexander Evdakov — Nicolau II
* Andrei Mikhailovski — nacionalista

## Referències

* 1 2 «ru:Арсенал - информация о фильме» (en russian). Kino-teatr.ru. [Consulta: 19 desembre 2012].
* ↑ Peter Rollberg. Historical Dictionary of Russian and Soviet Cinema. US: Rowman & Littlefield, 2016, p. 62–63. ISBN 978-1442268425.
* ↑ Jay Leyda. Kino: A History of the Russian and Soviet Film. George Allen & Unwin, 1960, p. 252–255.
* ↑ «Oleksandr Dovzhenko National Centre». Arxivat de l'original el 2016-11-23. [Consulta: 13 maig 2023].
* ↑ Magill's Survey of Silent Films, Vol.1 A-FLA p.152 edited by Frank N. Magill c.1982 ISBN 0-89356-240-8 (3 book set ISBN 0-89356-239-4)

## Enllaços externs

* Arsenal a YouTube
* Exploració visual d' Arsenal per Ray Uzwyshyn